На основу члана 18. Закона о јавним предузећима ( „Службени гласник РС“, број 119/2012 и 116/2013-аутентично тумачење) и члана 16. Статута Града Ниша ("Службени лист града Ниша", број 88/08),

Скупштина Града Ниша на седници одржаној 2014. Године, донела је

**Р Е Ш Е Њ Е**

I **Даје се сагласност** на Извештај о пословању са Финансијским извештајем Jавног предузећа за радио и телевизијску делатност „Нишка телевизија“ за 2013. годину, утврђен Одлуком Надзорног одбора број 533 од 04.04.2014. године.

II Решење доставити Jавном предузећу за радио и телевизијску делатност „Нишка Телевизија“, Управи за културу и Управи за финансије, изворне приходе локалне самоуправе и јавне набавке.

Ф

Број:

У Нишу, 2014.године

**СКУПШТИНА ГРАДА НИША**

ПРЕДСЕДНИК

Проф. др Миле Илић

***О б р а з л о ж е њ е***

Статутом Града Ниша је у члану 37. став 1. тачка 24. предвиђено да Скупштина Града Ниша разматра и усваја годишње извештаје о раду јавних предузећа, установа и других јавних служби чији је оснивач или већински власник Град.

На основу члана 24. Статута Јавног предузећа за радио и телевизијску делатност “Нишка телевизија”, Надзорни одбор овог предузећа, на својој редовној седници донео је одлуку број 533 од 04.04.2014. којом се усваја Извештај о раду Јавног предузећа за радио и телевизијску делатност “Нишка телевизија“ за 2013. годину, број 453 од 17.03.2014.године, и доставио га Управи за културу.

У 2013. години Нишка телевизија је у складу са усвојеним програмом рада, настојала да буде актуелан и релевантан јавни сервис свих грађана Ниша.Информативни програм који чини и основу програма ове телевизије са новом програмском шемом je био много присутнији у преподневним и подневним часовима, са свежим вестима и информацијама. НТВ је и у 2013. години био информативни центар који укључује и информисање националних мањина, па тако у програму има вести на Бугарском и Ромском језику, као и вести на знаковном језику и емисије на македонском језику. Програм је обележио и модеран визуелни идентитет информативног програма ТЕЛЕПРЕСА и осталих емисија.

У 2013. години Јавно предузеће за радио и телевизијску делатност “Нишка телевизија” остварило је суфицит у пословању у износу од 3.474.989,00 динара. Број запослених радника у 2013.-ој години био је 89, за четири мање у односу на 2012. годину.

Имајући у виду да је Извештај о раду Jавног предузећа за радио и телевизијску делатност „Нишка телевизија“ за 2013. годину сачињен у складу са законом и прописима Града, као и циљевима садржаним у оснивачком акту овог предузећа, Управа за културу предлаже доношење Решења као у диспозитиву.

По овлашћењу-начелник

Управе за културу

Небојша Стевановић